逍遥詠  其六
作者：宋太宗
朝代：宋

paragraphs: 何處堪依仗，經心便皺眉。
世情多詭詐，業重信愚癡。
取次招他謗，違非不自知。
貌恭無德行，禍福在修持。
小人以小善爲無益而弗爲也，以小惡爲無傷而弗去也，此正在改過修持爾。
虛無知大道，極意思悠然。
摩日雲中雁，瀟湘水似天。
孤峰高遠近，寶月瑩團圓。
信解明開悟，青霄在目前。